প্ৰেমানন্দ গোবিন্দ শৰণ

প্ৰেমানন্দ গোবিন্দ শৰণ (জন্ম: অনিৰুদ্ধ কুমাৰ পাণ্ডে, ১৯৬৯), এগৰাকী ভাৰতীয় হিন্দু আধ্যাত্মিক গুৰু, সাধক আৰু দাৰ্শনিক। তেওঁৰ অনুগামীসকলৰ মাজত তেওঁ প্ৰেমানন্দ জী মহাৰাজ নামেৰে জনাজাত। তেওঁ ৰাধাবল্লভ সম্প্ৰদায়ৰ অন্তৰ্ভুক্ত।

 প্ৰাৰম্ভিক জীৱন 
১৯৬৯ চনত উত্তৰ প্ৰদেশৰ কানপুৰৰ সমীপৱৰ্তী সৰসৌল উন্নয়ন খণ্ডৰ অন্তৰ্গত আখৰী গাঁৱত প্ৰেমানন্দৰ জন্ম হৈছিল। তেওঁৰ পিতৃৰ নাম শম্ভু পাণ্ডে আৰু মাতৃৰ নাম ৰমা দেৱী। ১৩ বছৰ বয়সতেই তেওঁ নিজৰ পৈতৃক গৃহ এৰি সন্ন্যাস গ্ৰহণ কৰে।

 আধ্যাত্মিক শিক্ষা লাভ আৰু বৃন্দাবন গমন 
তেওঁ ব্ৰহ্মচৰ্য জীৱনৰ দীক্ষা গ্ৰহণ কৰি সন্ন্যাসৰ তপস্বী ব্ৰত গ্ৰহণ কৰাৰ পিছত তেওঁক আনন্দস্বৰূপ ব্ৰহ্মচাৰী নাম দিয়া হয় আৰু তাৰ পিছত তেওঁ সন্ন্যাস গ্ৰহণ কৰে। মহাবাক্য গ্ৰহণ কৰাৰ লগে লগে তেওঁৰ নাম সলনি কৰি স্বামী আনন্দশ্ৰম ৰখা হয়। জীৱনৰ আদিকালৰ বেছিভাগ সময় তেওঁ বাৰাণসীৰ গংগাৰ পাৰত আধ্যাত্মিক সাধক হিচাপে কটায়। এদিন বৃন্দাবনত আঁহত গছৰ এজোপাৰ তলত ধ্যান কৰি থাকোঁতে এজন সাধুৱে তেওঁক পিছদিনা ৰাস লীলা চাবলৈ বাৰে বাৰে অনুৰোধ কৰিছিল, যিটো প্ৰেমানন্দ মহাৰাজে নিজৰ ইচ্ছা নথকা সত্ত্বেও ভগৱানৰ ইচ্ছা বুলি মানি লৈছিল। তেওঁ "শৰণগতি মন্ত্ৰ" লাভ কৰি ৰাধাবল্লভী সম্প্ৰদায়ত দীক্ষা গ্ৰহণ কৰি তেওঁৰ বৰ্তমানৰ সদ্গুৰুদেৱ পূজ্য শ্ৰী হিত গৌৰাংগী শৰণজী মহাৰাজ বা বড়ে গুৰুজীক লগ পায়। বড়ে গুৰুজীয়ে তেওঁক "নিজ মন্ত্ৰ" দিছিল, যিটো "সহচাৰী ভৱ" আৰু "নিত্য বিহাৰ ৰস"ৰ দীক্ষা, যিয়ে তেওঁক ৰসিক সন্তসকলৰ মাজত প্ৰৱেশ কৰিবলৈ দিয়ে।

 গুৰু 
এজন ৰাধাবল্লভী গোস্বামী জীয়ে মহাৰাজক "শৰণগতি মন্ত্ৰ"ৰ জৰিয়তে ৰাধাবল্লভী সম্প্ৰদায়ত দীক্ষা দিছিল। কিছুদিন পিছত পূজ্য শ্ৰী গোস্বামী জীৰ অনুৰোধ মৰ্মে মহাৰাজ জীয়ে তেওঁৰ বৰ্তমানৰ সদ্গুৰুদেৱ পূজ্য শ্ৰী হিত গৌৰাংগী শৰণজী মহাৰাজক লগ পায়, যাক বড়ে গুৰুজী বুলিও কোৱা হয়। তেওঁ সহচাৰী ভৱৰ অন্যতম শ্ৰদ্ধাৰ আৰু সুপৰিচিত সন্ত। পূজ্য শ্ৰী হিত গৌৰাংগী শৰণজী মহাৰাজে তেওঁক "নিজ মন্ত্ৰ" প্ৰদান কৰিছিল, যিটো "সহাচাৰী ভৱ" আৰু "নিত্য বিহাৰ ৰস"ৰ দীক্ষা, অৰ্থাৎ এইদৰে পূজ্য মহাৰাজ জীয়ে ৰসিক সন্তসকলৰ মাজত প্ৰৱেশ লাভ কৰে।

 ন্যাস 
শ্ৰী হিত ৰাধা কেলি কুঞ্জ ন্যাস বৃন্দাবন হৈছে ২০১৬ চনত প্ৰতিষ্ঠিত এক অলাভজনক সংস্থা। এই ট্ৰাষ্টৰ লক্ষ্য হৈছে সমাজ আৰু জনসাধাৰণৰ উন্নতি তথা উত্থানৰ বাবে কাম কৰা। ই বৃন্দাবন ধামলৈ অহা তীৰ্থযাত্ৰীৰ বাবে খৰি, খাদ্য, কাপোৰ, চিকিৎসা, আৰু অন্যান্য প্ৰয়োজনীয় সামগ্ৰীৰ যোগান ধৰে।

 আধ্যাত্মিক শিক্ষা আৰু দৰ্শন 
আধ্যাত্মিক জীৱনৰ প্ৰাৰম্ভিক পৰ্যায়ৰ পৰাই তেওঁ আশ্ৰমৰ শ্ৰেণীবদ্ধ বা পদানুক্ৰমিক জীৱনৰ বিৰোধিতা কৰি আহিছে। তেওঁ কয় যে আধ্যাত্মিকতাই হৈছে জীৱন, অস্তিত্ব আৰু সত্যৰ সাৰমৰ্ম। আৰু সকলোৰে জীৱনত গুৰুৰ গুৰুত্ব সৰ্বাধিক বুলি তেওঁ জোৰ দিয়ে। আধ্যাত্মিক শক্তিয়ে ব্যক্তিগত আৰু সামাজিক সম্পৰ্কত সমন্বয় বজাই ৰাখে। এটা নেতিবাচক চৰিত্ৰ অতি বিপদজনক হ’ব পাৰে; সেয়ে আপোনাৰ চৰিত্ৰ নষ্ট নকৰিব। ব্ৰহ্মচৰ্যৰ অমূল্য সম্পদৰ সংৰক্ষণ কৰক, যিয়ে সুস্থ, সুষম আৰু আধ্যাত্মিক জীৱন যাপন কৰাত বহুখিনি সহায় কৰে।

 বিতৰ্ক 
২০২৪ চনৰ জুন মাহত, প্ৰেমানন্দ গোবিন্দ শৰণ মহাৰাজৰ এটা ভিডিঅ’ ছ’চিয়েল মিডিয়াত ভাইৰেল হৈছিল। মধ্যপ্ৰদেশৰ সীহোৰ জিলাৰ কথাবাচক প্ৰদীপ মিশ্ৰই তেওঁৰ প্ৰবচনত ৰাধা ৰাণীৰ জন্মস্থান বৰছানা নহয় বুলি কৈছিল। ৰাধা ৰাণীৰ ঘৰ ৰাৱল গাঁৱত আছিল আৰু ছাতাত তেওঁৰ বিবাহ হৈছিল। ৰাধা জীৰ দেউতাকে বৰছানাত দৰবাৰ কৰিছিল আৰু তেওঁ বছৰত এবাৰহে তালৈ গৈছিল। প্ৰেমানন্দ জী মহাৰাজে প্ৰদীপ মিশ্ৰক এই অপ্ৰাসংগিক মন্তব্যসমূহ দিয়াৰ বাবে প্ৰশ্ন কৰে। তেওঁ দৃঢ়তাৰে কয় যে প্ৰদীপ মিশ্ৰৰ ‘ব্ৰজ উপাসনা’ৰ জ্ঞানৰ অভাৱ আৰু তেওঁ ‘ৰাধা তত্ত্ব’ৰ সাৰমৰ্ম স্পষ্টভাৱে হেৰুৱাইছে। তেওঁ প্ৰদীপ মিশ্ৰই ৰসিক সন্তৰ সংগ বিচাৰিব লাগে আৰু শ্ৰীমদ্ভাগৱত আৰু অন্যান্য শাস্ত্ৰ, পুৰাণসমূহ সঠিকভাৱে অধ্যয়ন কৰিব লাগে বুলি পৰামৰ্শ দিছিল; তেতিয়াহে তেওঁ ‘ৰাধা তত্ত্ব’ বুজিব পাৰিব। ব্ৰজবাসীয়ে প্ৰদীপ মিশ্ৰৰ প্ৰতিও ক্ষোভ প্ৰকাশ কৰি সাত দিনৰ ভিতৰত বৰছানালৈ আহি কিশোৰী জীৰ মন্দিৰত ক্ষমা খুজিবলৈ কয়। তেওঁলোকে স্থানীয় ভাষাত ঘোষণা কৰিছিল যে লাদলী জী আমাৰ সন্মান, গৌৰৱ আৰু সৰ্বস্ব। আমি তেওঁৰ লগত থাকো আৰু তেওঁৰ (শ্ৰীজী)ৰ বিষয়ে কোনো লোকে বেয়াকৈ কোৱাটো সহ্য নকৰো। প্ৰদীপ মিশ্ৰই তেওঁৰ মন্তব্যৰ বাবে ৰাজহুৱাভাৱে ক্ষমাপ্ৰাৰ্থনা কৰি প্ৰেমানন্দ মহাৰাজৰ প্ৰতি অতিশয় শ্ৰদ্ধা আৰু ভক্তি প্ৰকাশ কৰে। তেওঁ প্ৰতিশ্ৰুতি দিছিল যে তেওঁৰ কথা-প্ৰবচনৰ সময় হʼলেই, তেওঁ ৰাধা ৰাণী আৰু ব্ৰজৰ লোকসকলৰ ওচৰত ক্ষমা বিচাৰি বৰছানালৈ আহিব। ২০২৪ চনৰ ২৯ জুন তাৰিখে, প্ৰদীপ মিশ্ৰই বৰছানাৰ শ্ৰী ৰাধা ৰাণী মন্দিৰ পৰিদৰ্শন কৰে আৰু ক্ষমাও খোজে। 

 গ্ৰন্থপঞ্জী 

 Brahmcharya, 2019, Publisher: Generic, Language: Hindi, 
 Ekantik Vartalap, 2019, Publisher: Generic, Language: Hindi, ASIN: B083BF71PW
 Hit Sadguru Dev Ke Vachnamirt, 2020, Publisher: Shri Hit Radha Keli Kunj Trust Vrindavan, Pages:54, Language: Hindi, 
 Ashtayam Seva Paddhati, 2020, Pages: 68, Publisher: Shri Hit Radha Keli Kunj Trust Vrindavan, Language: Hindi, 
 SPIRITUAL AWAKENING (VOL 1), 2024, Pages: 162, Publisher: Shri Hit Radha Keli Kunj Trust, Language: English, 

 লগতে চাওক 
 ৰাধা বল্লভ সম্প্ৰদায়
 ধীৰেন্দ্ৰ কৃষ্ণ শাস্ত্ৰী

 তথ্য উৎস 

 বাহ্যিক সংযোগ 
 ইনষ্টাগ্ৰামত প্ৰেমানন্দ জী মহাৰাজ
 ইউটিউবত প্ৰেমানন্দ জী মহাৰাজ ভজন মাৰ্গ
 ইউটিউবত প্ৰেমানন্দ জী মহাৰাজ শ্ৰী হিত ৰাধা কৃপা
 প্ৰেমানন্দ জী মহাৰাজ ব্লগ
শ্ৰেণী:জীৱিত ব্যক্তি
শ্ৰেণী:উত্তৰ প্ৰদেশৰ ব্যক্তি
শ্ৰেণী:হিন্দু ধৰ্মগুৰু